সোমবার কাকভোরে অনশনস্থল থেকে গ্রেফতার প্রশান্ত কিশোর

ওয়েব ডেস্ক: সোমবার কাকভোরে অনশনস্থল থেকে প্রশান্ত কিশোরকে (Prashant Kishor) গ্রেফতার করল বিহার পুলিশ। পাটনায় গান্ধী ময়দানে প্রশান্ত কিশোরের আমরণ অনশনে (Prashant Kishor on hunger strike at Gandhi Maidan in Patna) বসেছিলেন। সূত্রের খবর, সোমবার ভোরে অনশনস্থলে হানা দেয় বিহার পুলিশ। অনশনমঞ্চ থেকে জন সুরজ পার্টির (Jan Suraaj Political party) প্রধানকে গ্রেফতারর করে পুলিশ। বেশ কয়েকজন আন্দোলনকারীকেও আটক করেছে পুলিশ। জানা যাচ্ছে, শারীরিক পরীক্ষার জন্য অনশনস্থল থেকেই অ্যাম্বুল্যান্সে করে সোজা এইমস হাসপাতালে নিয়ে যাওয়া হয় তাঁকে। পটনার জেলাশাসক জানিয়েছেন, তাঁকে এবং তাঁর সমর্থকদের আদালতে হাজির করানো হবে।

BPSC protest: Patna Police detains Prashant Kishor, vacates Gandhi Maidan

Read @ANI Story | https://t.co/kxrpwQtyUw #BPSCProtest #PrashantKishor #PrashantKishor_BPSCProtest pic.twitter.com/5IUqO2meD8

— ANI Digital (@ani_digital) January 5, 2025

আরও পড়ুন: ছত্তীসগঢ়ে সাংবাদিক হত্যাকাণ্ডে হায়দরাবাদ থেকে গ্রেফতার মূল অভিযুক্ত

বিপিএসসিতে প্রশ্নফাঁসের অভিযোগে প্রথম দিন থেকে সরব হয়েছিলেন পিকে। তাঁর অভিযোগ, দীর্ঘ দিন ধরেই বিহারের চাকরির পরীক্ষাগুলিতে কারচুপি চলছে। পরীক্ষা বাতিল করে নতুন করে পরীক্ষা নেওয়ার দাবি উঠেছে। বিহার পাবলিক সার্ভিস কমিশন পরীক্ষা বাতিলের দাবিতে আমরণ অনশনে বসেছেন প্রশান্ত কিশোর। পিকে-র বিরুদ্ধে চাকরিপ্রার্থীদের সরকার বিরোধী বিক্ষোভে উস্কানি দেওয়ার অভিযোগ তুলেছে পুলিশ। পটনার গান্ধী ময়দানে চলছিল তাঁর অনশন কর্মসূচি। সোমবার ভোর ৪টে নাগাদ সেই অনশনস্থলে হানা দিল বিশাল পুলিশ বাহিনী। জোর করে প্রশান্ত কিশোরকে তুলে নিয়ে যাওয়ার চেষ্টা করলে এই সময় আন্দোলনকারীদের সঙ্গে রীতিমতো ধস্তাধস্তি হয় পুলিশের। সেই সময় পুলিশ পিকেকে চড়ও মারে বলে অভিযোগ। এদিকে সংবাদমাধ্যম সূত্রের খবর, গান্ধী ময়দান থেকে পিকেকে অ্যাম্বুল্যান্সে করে নিয়ে যাওয়া হয় এইমস হাসপাতালে। সেখানে বাকিদের থেকে আলাদা রাখা হয়েছে তাঁকে। ঘটনার একাধিক ভিডিও প্রকাশ্যে এসেছে। ভিডিয়ো ফুটেজে দেখা গিয়েছে, প্রবল বিক্ষোভ ও বন্দে মাতরম স্লোগানের মাঝেই প্রশান্ত কিশোরকে জোর করে নিয়ে যাচ্ছে পুলিশ।

#WATCH | BPSC protest | Bihar: Patna Police detains Jan Suraaj chief Prashant Kishor who was sitting on an indefinite hunger strike at Gandhi Maidan pic.twitter.com/cOnoM7EGW1

— ANI (@ANI) January 5, 2025

অন্য খবর দেখুন